Ons soek die lekkerste kerrievis | Netwerk24
Ons soek die lekkerste kerrievis
Paasnaweek is om die draai en dit beteken dis kerrievistyd.
Paarl Post nooi dus al hul lesers wat 'n lekker kerrievis-resep het om hul resep met ons te deel. Ons is op soek na die smaaklikste, maklikste en bekostigbaarste resep.
Om in te skryf e-pos jou resep na edit@paarlpost.co.za of pos dit aan of lewer dit af by Newstraat 1a, Paarl, 7620.
Die beste vyf resepte sal gekies word om deur 'n proepaneel beoordeel te word, waarna die wenner aangewys sal word. Die wenner sal wegstap met groot pryse en hul foto en resep sal in Paarl Post gepubliseer word.
Inskrywings is oop tot 24 Maart, waarna die finaliste aangekondig sal word. Die finale beoordeling is 6 April.